મહેસાણા: પાટીદાર મહિલા સંમેલનની શરૂઆત થઇ ચૂકી છે. સમગ્ર ગુજરાતમાંથી પાટીદાર મહિલાઓ આ મહાસંમેલનમાં ભાગ લેવા આવી પહોંચી છે. મહાસંમેલનમાં ભાગ લેવા માટે પહોંચેલા એસપીજીના પ્રમુખ લાલજી પટેલને સ્ટેજ પર સ્થાન ના મળતાં લાલજી પટેલના સમર્થકોએ ભારે હોબાળો મચાવ્યો હતો. લાલજી પટેલના સમર્થકો તથા પાટીદાર અનામત આંદોલન સમિતી(પાસ)ના આમને-સામને આવી ગયા હતા. ખાસ કરીને ઉત્તર ગુજરાતમાંથી બહોળી સંખ્યામાં લોકો ઉમટ્યા છે. જેલમાં બંધ પાટીદારોને છોડાવવા અને પાટીદાર સમાજના પ્રશ્નોને લઇને આ સંમેલનનું આયોજન કરવામાં આવ્યું છે.